RIALACHÁN CUR CHUN FEIDHME (AE) 2021/405 ÓN gCOIMISIÚN

an 24 Márta 2021

lena leagtar síos na liostaí de thríú tíortha nó réigiúin sna tíortha sin a údaraítear i dtaobh ainmhithe agus earraí áirithe a bheartaítear lena gcaitheamh ag an duine a theacht isteach san Aontas i gcomhréir le Rialachán (AE) 2017/625 ó Pharlaimint na hEorpa agus ón gComhairle

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2017/625 ó Pharlaimint na hEorpa agus ón gComhairle an 15 Márta 2017 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirtear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí, lena leasaítear Rialacháin (CE) Uimh. 999/2001, (CE) Uimh. 396/2005, (CE) Uimh. 1069/2009, (CE) Uimh. 1107/2009, (AE) Uimh. 1151/2012, (AE) Uimh. 652/2014, (AE) 2016/429 agus (AE) 2016/2031 ó Pharlaimint na hEorpa agus ón gComhairle, Rialachán (CE) Uimh. 1/2005 agus Rialachán (CE) Uimh. 1099/2009 ón gComhairle agus Treoracha 98/58/CE, 1999/74/CE, 2007/43/CE, 2008/119/CE agus 2008/120/CE ón gComhairle agus lena n-aisghairtear Rialachán (CE) Uimh. 854/2004 ó Pharlaimint na hEorpa agus ón gComhairle, agus Rialachán (CE) Uimh. 882/2004 ó Pharlaimint na hEorpa agus ón gComhairle, Treoracha 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE agus 97/78/CE agus Cinneadh 92/438/CEE ón gComhairle (Rialachán maidir le Rialuithe Oifigiúla) (1), agus go háirithe Airteagal 127(2) de,

De bharr an mhéid seo a leanas:

(1) Leagtar síos le Rialachán (AE) 2017/625 rialacha maidir le rialuithe oifigiúla agus gníomhaíochtaí rialaithe eile arna ndéanamh ag údaráis inniúla na mBallstát chun comhlíonadh reachtaíocht an Aontais a fhíorú i réimse na sábháilteachta bia, i measc nithe eile, ag gach céim den phróiseas táirgthe, próiseála agus dáileacháin. Go háirithe, foráiltear leis nach dtiocfaidh coinsíneachtaí ainmhithe agus earraí áirithe isteach san Aontas ach ó thríú tír nó réigiún sa tír sin atá ar liosta arna tharraingt suas ag an gCoimisiún chun na críche sin.

(2) Le Rialachán Tarmligthe (AE) 2019/625 ón gCoimisiún (2), déantar forlíonadh ar Rialachán (AE) 2017/625 a mhéid a bhaineann leis na coinníollacha i ndáil le coinsíneachtaí ainmhithe agus earraí áirithe a bheartaítear lena gcaitheamh ag an duine a theacht isteach san Aontas ó thríú tíortha nó réigiúin sna tíortha sin chun a áirithiú go gcomhlíonfaidh siad na ceanglais ábhartha a bhunaítear sna rialacha dá dtagraítear in Airteagal 1(2)(a) de Rialachán (AE) 2017/625 (sábháilteacht bia) nó ceanglais a aithnítear a bheith coibhéiseach leo ar a laghad. Go háirithe, sainaithnítear ann na hainmhithe agus na hearraí a bheartaítear lena gcaitheamh ag an duine atá faoi réir an cheanglais maidir le teacht ó thríú tír nó réigiún sa tríú tír sin a liostaítear i gcomhréir le hAirteagal 126(2)(a) de Rialachán (AE) 2017/625.

(3) Le Rialachán Cur Chun Feidhme (AE) 2019/626 ón gCoimisiún (3), leagtar síos na liostaí de thríú tíortha nó réigiúin sna tíortha sin a údaraítear i dtaobh na hainmhithe agus na hearraí a shainaithnítear in Airteagal 3 de Rialachán Tarmligthe (AE) 2019/625 a theacht isteach san Aontas.

(4) I gcomhréir le hAirteagal 127 de Rialachán (AE) 2017/625, ní áirítear ar na liostaí sin ach tríú tíortha nó réigiúin sna tíortha sin a bhfuil fianaise agus ráthaíochtaí iomchuí curtha isteach acu go gcomhlíonann na hainmhithe agus na hearraí lena mbaineann ceanglais reachtaíocht an Aontais i réimse na sábháilteachta bia.

(5) Foráiltear le Rialachán (CE) Uimh. 853/2004 ó Pharlaimint na hEorpa agus ón gComhairle (4) go n-áiritheoidh oibreoirí gnólachtaí bia a allmhairíonn táirgí de bhunadh ainmhíoch ó thríú tíortha nó réigiúin sna tíortha sin go bhfuil an tríú tír as a bhfuil siad ag teacht ar liosta de thríú tíortha óna gceadaítear allmhairiú na dtáirgí sin.

(6) Chomh maith le reachtaíocht an Aontais a chomhlíonadh i réimse an bhia agus na sábháilteachta bia, ní mór d’ainmhithe agus earraí ó thríú tíortha a thiocfaidh isteach san Aontas reachtaíocht an Aontais a chomhlíonadh i réimse na sláinte ainmhithe. Chun na críche sin, foráiltear le Rialachán (AE) 2016/429 ó Pharlaimint na hEorpa agus ón gComhairle (5) nach gceadóidh na Ballstáit do choinsíneachtaí áirithe ainmhithe, táirgí geirmeacha agus táirgí de bhunadh ainmhíoch ó thríú tíortha nó ó thríú críocha teacht isteach san Aontas ach amháin más ó thríú tír nó ó thríú críoch a liostaítear chun na críche sin a thiocfaidh na hearraí sin.

(7) Le Rialachán Cur Chun Feidhme (AE) 2021/404 ón gCoimisiún (6), leagtar síos na liostaí de thríú tíortha nó réigiúin sna tíortha sin a údaraítear i dtaobh ainmhithe agus earraí áirithe a theacht isteach san Aontas maidir le ceanglais sláinte ainmhithe, i gcomhréir leis na critéir a leagtar síos in Airteagal 230(1) de Rialachán (AE) 2016/429 agus leis na ceanglais ábhartha maidir le sláinte ainmhithe a leagtar síos i Rialachán Tarmligthe (AE) 2020/692 ón gCoimisiún (7).

(8) Le Rialachán Tarmligthe (AE) 2020/692, aisghairtear, le héifeacht ón 21 Aibreán 2021, roinnt gníomhartha ón gCoimisiún lena leagtar síos liostaí de thríú tíortha nó réigiúin sna tíortha sin a údaraítear i dtaobh coinsíneachtaí ainmhithe áirithe, táirgí geirmeacha áirithe agus táirgí áirithe de bhunadh ainmhíoch a theacht isteach san Aontas. As measc na liostaí sin, ba cheart iad siúd sin a bhunaítear maidir le ceanglais sábháilteachta bia a leagan síos sa Rialachán seo, le héifeacht ón 21 Aibreán 2021.

(9) Tá fianaise agus ráthaíochtaí iomchuí soláthraithe cheana féin ag na tríú tíortha nó na réigiúin sna tíortha sin óna gceadaítear coinsíneachtaí ainmhithe agus earraí áirithe a theacht isteach san Aontas lena áirithiú go gcomhlíonfaidh na hainmhithe agus na hearraí a údaraítear i dtaobh teacht isteach san Aontas na ceanglais a leagtar síos in Airteagal 4(a) go (e) de Rialachán Tarmligthe (AE) 2019/625. Dá bhrí sin, ní gá athmheasúnú a dhéanamh ar chomhlíonadh na gceanglas sin.

(10) Foráiltear le hAirteagal 4(f) de Rialachán Tarmligthe (AE) 2019/625 gur réamhriachtanas é, ó thaobh tríú tíortha nó réigiúin sna tíortha sin a áireamh ar an liosta dá dtagraítear in Airteagal 126(2)(a) de Rialachán (AE) 2017/625, clár rialaithe iarmhar a bheith ann, é a bheith á chur chun feidhme agus é a bheith á chur in iúl, ar clár é arna fhormheas ag an gCoimisiún, i gcás inarb infheidhme. Le Cinneadh 2011/163/AE ón gCoimisiún (8), leagtar síos an liosta de na tríú tíortha ar fhormheas an Coimisiún a gclár rialaithe iarmhar.

(11) Tá tíortha áirithe liostaithe faoi láthair i Rialachán Cur Chun Feidhme (AE) 2019/626 i dtaobh ainmhithe agus earraí nach liostaítear iad ina leith i gCinneadh 2011/163/AE, agus dá bhrí sin níl siad údaraithe i dtaobh na hainmhithe nó na hearraí sin a theacht isteach san Aontas. Ós rud é nach gcomhlíonann na tíortha sin ceanglais Airteagal 4(f) de Rialachán Tarmligthe (AE) 2019/625, níor cheart na tíortha a liostú sa Rialachán seo.

(12) I bhfianaise na leasuithe iomadúla is gá, ba cheart Rialachán Cur Chun Feidhme (AE) 2019/626 a aisghairm agus an Rialachán seo a chur ina ionad.

(13) Ós rud é go bhfuil feidhm ag Rialachán Tarmligthe (AE) 2020/692 agus ag Rialachán Cur Chun Feidhme (AE) 2021/404 ón 21 Aibreán 2021, ba cheart feidhm a bheith ag an Rialachán seo ón dáta sin freisin.

(14) Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

TAR ÉIS AN RIALACHÁN SEO A GHLACADH:

Airteagal 1 Ábhar agus raon feidhme Leagtar síos leis an Rialachán seo na liostaí de thríú tíortha nó réigiúin sna tíortha sin óna gceadaítear coinsíneachtaí ainmhithe agus earraí áirithe a bheartaítear lena gcaitheamh ag an duine a theacht isteach san Aontas i gcomhréir le hAirteagal 126(2)(a) de Rialachán (AE) 2017/625.

Airteagal 2 Sainmhínithe Chun críche an Rialacháin seo, beidh feidhm ag na sainmhínithe seo a leanas: (1) ciallaíonn “feoil úr” feoil úr mar a shainmhínítear í i bpointe 1.10 d’Iarscríbhinn I a ghabhann le Rialachán (CE) Uimh. 853/2004; (2) ciallaíonn “ullmhóidí feola” ullmhóidí feola mar a shainmhínítear iad i bpointe 1.15 d’Iarscríbhinn I a ghabhann le Rialachán (CE) Uimh. 853/2004; (3) ciallaíonn “dlúthchrúbaigh chlóis” ainmhithe den speiceas Equus caballus, Equus asinus agus ainmhithe a chrosphóraítear uathu; (4) ciallaíonn “dlúthchrúbaigh fhiáine” ainmhithe den fhoghéineas Hippotigris; (5) ciallaíonn “scairteach” scairteach mar a shainmhínítear é i bpointe 1.11 d’Iarscríbhinn I a ghabhann le Rialachán (CE) Uimh. 853/2004; (6) ciallaíonn “feoil” feoil mar a shainmhínítear í i bpointe 1.1 d’Iarscríbhinn I a ghabhann le Rialachán (CE) Uimh. 853/2004; (7) ciallaíonn “mionfheoil” mionfheoil mar a shainmhínítear í i bpointe 1.13 d’Iarscríbhinn I a ghabhann le Rialachán (CE) Uimh. 853/2004; (8) ciallaíonn “éanlaith chlóis” éanlaith chlóis mar a shainmhínítear í i bpointe 1.3 d’Iarscríbhinn I a ghabhann le Rialachán (CE) Uimh. 853/2004; (9) ciallaíonn “leipiridigh fhiáine” coiníní agus giorriacha nach gcoinníonn daoine; (10) ciallaíonn “géim fiáin” géim fiáin mar a shainmhínítear é i bpointe 1.5 d’Iarscríbhinn I a ghabhann le Rialachán (CE) Uimh. 853/2004; (11) ciallaíonn “géim feirme” géim feirme mar a shainmhínítear é i bpointe 1.6 d’Iarscríbhinn I a ghabhann le Rialachán (CE) Uimh. 853/2004; (12) ciallaíonn “uibheacha” uibheacha mar a shainmhínítear iad i bpointe 5.1 d’Iarscríbhinn I a ghabhann le Rialachán (CE) Uimh. 853/2004; (13) ciallaíonn “táirgí uibhe” táirgí uibhe mar a shainmhínítear iad i bpointe 7.3 d’Iarscríbhinn I a ghabhann le Rialachán (CE) Uimh. 853/2004; (14) ciallaíonn “táirgí feola” táirgí feola mar a shainmhínítear iad i bpointe 7.1 d’Iarscríbhinn I a ghabhann le Rialachán (CE) Uimh. 853/2004; (15) ciallaíonn “goilí, lamhnáin agus inní cóireáilte” goilí, lamhnáin agus inní cóireáilte mar a shainmhínítear iad i bpointe 7.9 d’Iarscríbhinn I a ghabhann le Rialachán (CE) Uimh. 853/2004; (16) ciallaíonn “cásálacha” cásálacha mar a shainmhínítear iad i bpointe (45) den dara mír d’Airteagal 2 de Rialachán Tarmligthe (AE) 2020/692; (17) ciallaíonn “saill ainmhíoch leáite” saill ainmhíoch leáite mar a shainmhínítear í i bpointe 7.5 d’Iarscríbhinn I a ghabhann le Rialachán (CE) Uimh. 853/2004; (18) ciallaíonn “geirdheascadh” geirdheascadh mar a shainmhínítear é i bpointe 7.6 d’Iarscríbhinn I a ghabhann le Rialachán (CE) Uimh. 853/2004; (19) ciallaíonn “moilisc dhébhlaoscacha” moilisc dhébhlaoscacha mar a shainmhínítear iad i bpointe 2.1 d’Iarscríbhinn I a ghabhann le Rialachán (CE) Uimh. 853/2004; (20) ciallaíonn “táirgí iascaigh” táirgí iascaigh mar a shainmhínítear iad i bpointe 3.1 d’Iarscríbhinn I a ghabhann le Rialachán (CE) Uimh. 853/2004; (21) ciallaíonn “bainne amh” bainne amh mar a shainmhínítear é i bpointe 4.1 d’Iarscríbhinn I a ghabhann le Rialachán (CE) Uimh. 853/2004; (22) ciallaíonn “táirgí déiríochta” táirgí déiríochta mar a shainmhínítear iad i bpointe 7.2 d’Iarscríbhinn I a ghabhann le Rialachán (CE) Uimh. 853/2004; (23) ciallaíonn “gruth buí” gruth buí mar a shainmhínítear é i bpointe 1 de Roinn IX d’Iarscríbhinn III a ghabhann le Rialachán (CE) Uimh. 853/2004; (24) ciallaíonn “táirgí bunaithe ar ghruth buí” táirgí bunaithe ar ghruth buí mar a shainmhínítear iad i bpointe 2 de Roinn IX d’Iarscríbhinn III a ghabhann le Rialachán (CE) Uimh. 853/2004; (25) ciallaíonn “cosa froganna” cosa froganna mar a shainmhínítear iad i bpointe 6.1 d’Iarscríbhinn I a ghabhann le Rialachán (CE) Uimh. 853/2004 agus aon chosa froganna eile de chuid na ngéineas Pelophylax den fhine Ranidae, agus de chuid na ngéineas Limnonectes, Fejervarya agus Hoplobatrachus den fhine Dicroglossidae; (26) ciallaíonn “seilidí” seilidí mar a shainmhínítear iad i bpointe 6.2 d’Iarscríbhinn I a ghabhann le Rialachán (CE) Uimh. 853/2004 agus aon seilidí eile den fhine Helicidae, Hygromiidae nó Sphincterochilidae; (27) ciallaíonn “geilitín” geilitín mar a shainmhínítear é i bpointe 7.7 d’Iarscríbhinn I a ghabhann le Rialachán (CE) Uimh. 853/2004; (28) ciallaíonn “collaigin” collaigin mar a shainmhínítear í i bpointe 7.8 d’Iarscríbhinn I a ghabhann le Rialachán (CE) Uimh. 853/2004; (29) ciallaíonn “mil” mil mar a shainmhínítear í i bpointe (1) de Chuid IX d’Iarscríbhinn II a ghabhann le Rialachán (AE) Uimh. 1308/2013 ó Pharlaimint na hEorpa agus ón gComhairle (9); (30) ciallaíonn “táirgí beachadóireachta” táirgí beachadóireachta mar a shainmhínítear iad i bpointe 2 de Chuid IX d’Iarscríbhinn II a ghabhann le Rialachán (AE) Uimh. 1308/2013; (31) ciallaíonn “feoil reiptíle” feoil reiptíle mar a shainmhínítear í i bpointe (16) d’Airteagal 2 de Rialachán Tarmligthe (AE) 2019/625; (32) ciallaíonn “feithidí” feithidí mar a shainmhínítear iad i bpointe (17) d’Airteagal 2 de Rialachán Tarmligthe (AE) 2019/625; (33) ciallaíonn “sicíní lae” sicíní lae mar a shainmhínítear iad i bpointe (19) d’Airteagal 2 de Rialachán Tarmligthe (AE) 2020/692; (34) ciallaíonn “uibheacha goir” uibheacha goir mar a shainmhínítear iad i bpointe (44) d’Airteagal 4 de Rialachán (AE) 2016/429; (35) ciallaíonn “éanlaith chlóis phórúcháin” éanlaith chlóis phórúcháin mar a shainmhínítear í i bpointe (17) d’Airteagal 2 de Rialachán Tarmligthe (AE) 2020/692; (36) ciallaíonn “éanlaith chlóis tháirgiúil” éanlaith chlóis tháirgiúil mar a shainmhínítear í i bpointe (18) d’Airteagal 2 de Rialachán Tarmligthe (AE) 2020/692; (37) ciallaíonn “ainmhithe a mbeartaítear iad a mharú” ainmhithe a mbeartaítear iad a mharú mar a shainmhínítear iad i bpointe (13) d’Airteagal 2 de Rialachán Tarmligthe (AE) 2020/692.

Airteagal 3 Liosta de thríú tíortha nó réigiúin sna tíortha sin a údaraítear i dtaobh coinsíneachtaí feola úire agus ullmhóidí feola ó chrúbacha seachas dlúthchrúbaigh a theacht isteach san Aontas I gcás coinsíneachtaí feola úire agus ullmhóidí feola ó chrúbacha seachas dlúthchrúbaigh, a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a údaraítear i dtaobh teacht isteach san Aontas i gcomhréir le hIarscríbhinn XIII a ghabhann le Rialachán Cur Chun Feidhme (AE) 2021/404 agus a liostaítear i gCinneadh 2011/163/AE.

Airteagal 4 Liosta de thríú tíortha a údaraítear i dtaobh coinsíneachtaí feola úire, cé is moite de mhionfheoil, agus coinsíneachtaí ullmhóidí feola ó dhlúthchrúbaigh chlóis a theacht isteach san Aontas I gcás coinsíneachtaí feola úire, cé is moite de mhionfheoil, agus coinsíneachtaí ullmhóidí feola ó dhlúthchrúbaigh chlóis, a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn I.

Airteagal 5 Liosta de thríú tíortha a údaraítear i dtaobh coinsíneachtaí feola úire, cé is moite de scairteach agus mionfheoil, agus coinsíneachtaí ullmhóidí feola ó dhlúthchrúbaigh fhiáine a theacht isteach san Aontas I gcás coinsíneachtaí feola úire, cé is moite de scairteach agus mionfheoil, agus coinsíneachtaí ullmhóidí feola ó dhlúthchrúbaigh fhiáine, a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn II.

Airteagal 6 Liosta de thríú tíortha nó réigiúin sna tíortha sin a údaraítear i dtaobh coinsíneachtaí feola úire ó éanlaith chlóis, raitítigh agus éanlaith géim fhiáin, agus ullmhóidí feola ó éanlaith chlóis, a theacht isteach san Aontas I gcás coinsíneachtaí feola úire ó éanlaith chlóis, raitítigh agus éanlaith géim fhiáin, agus ullmhóidí feola ó éanlaith chlóis, a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a údaraítear i dtaobh teacht isteach san Aontas i gcomhréir le hIarscríbhinn XIV a ghabhann le Rialachán Cur Chun Feidhme (AE) 2021/404 agus a liostaítear i gCinneadh 2011/163/AE. I gcás coinsíneachtaí feola úire ó éanlaith géim fhiáin a bheartaítear lena caitheamh ag an duine, nach bhfuil cluimhrithe agus nach bhfuil dí-innithe, agus a thagann ó thríú tíortha a liostaítear in Iarscríbhinn III, ní údarófar iad i dtaobh teacht isteach san Aontas ach amháin más ar eitleán a iompraítear iad.

Airteagal 7 Liosta de thríú tíortha nó réigiúin sna tíortha sin a údaraítear i dtaobh coinsíneachtaí uibheacha agus táirgí uibhe a theacht isteach san Aontas I gcás coinsíneachtaí uibheacha agus táirgí uibhe, a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a údaraítear i dtaobh teacht isteach san Aontas i gcomhréir le hIarscríbhinn XIX a ghabhann le Rialachán Cur Chun Feidhme (AE) 2021/404 agus a liostaítear i gCinneadh 2011/163/AE i leith “uibheacha”. I gcás coinsíneachtaí uibheacha a bheartaítear a chur ar an margadh mar uibheacha Aicme A i gcomhréir le hAirteagal 2 de Rialachán (CE) Uimh. 589/2008 ón gCoimisiún (10), ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn IV, chun na ceanglais maidir le rialú salmonella a chomhlíonadh i gcomhréir le hAirteagal 10(6) de Rialachán (CE) Uimh. 2160/2003 ó Pharlaimint na hEorpa agus ón gComhairle (11).

Airteagal 8 Liosta de thríú tíortha a údaraítear i dtaobh coinsíneachtaí d’fheoil úr coinín feirme, agus coinsíneachtaí d’fheoil úr leipirideach fiáin nach bhfuil scairteach inti seachas leipiridigh fhiáine neamhfheannta nach bhfuil dí-innithe, a theacht isteach san Aontas I gcás coinsíneachtaí d’fheoil úr coinín feirme agus coinsíneachtaí d’fheoil úr leipirideach fiáin nach bhfuil scairteach inti, seachas leipiridigh fhiáine neamhfheannta nach bhfuil dí-innithe, a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn V.

Airteagal 9 Liosta de thríú tíortha a údaraítear i dtaobh coinsíneachtaí d’fheoil úr ó mhamaigh thalún fhiáine seachas crúbacha agus leipiridigh, nach bhfuil scairteach inti, a theacht isteach san Aontas I gcás coinsíneachtaí d’fheoil úr ó mhamaigh thalún fhiáine seachas crúbacha agus leipiridigh, nach bhfuil scairteach inti agus a bheartaítear lena caitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn VI.

Airteagal 10 Liosta de thríú tíortha nó réigiúin sna tíortha sin a údaraítear i dtaobh coinsíneachtaí táirgí feola, lena n-áirítear saillte ainmhíocha leáite, geirdheascadh, úisc feola agus goilí, lamhnáin agus inní cóireáilte, agus gan cásálacha san áireamh, a theacht isteach san Aontas I gcás coinsíneachtaí táirgí feola, lena n-áirítear saillte ainmhíocha leáite, geirdheascadh, úisc feola agus goilí, lamhnáin agus inní cóireáilte, agus gan cásálacha san áireamh, ó leipiridigh, dlúthchrúbaigh agus mamaigh thalún fhiáine seachas crúbacha agus leipiridigh, a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn VII. I gcás coinsíneachtaí táirgí feola, lena n-áirítear saillte ainmhíocha leáite, geirdheascadh, úisc feola agus goilí, lamhnáin agus inní cóireáilte, agus gan cásálacha san áireamh, ó speicis eile seachas na speicis dá dtagraítear sa chéad mhír, a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a údaraítear i dtaobh teacht isteach san Aontas i gcomhréir le hIarscríbhinn XV a ghabhann le Rialachán Cur Chun Feidhme (AE) 2021/404 agus a liostaítear i gCinneadh 2011/163/AE.

Airteagal 11 Liosta de thríú tíortha nó réigiúin sna tíortha sin a údaraítear i dtaobh coinsíneachtaí cásálacha a theacht isteach san Aontas I gcás coinsíneachtaí cásálacha a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a údaraítear i dtaobh teacht isteach san Aontas i gcomhréir le hIarscríbhinn XVI a ghabhann le Rialachán Cur Chun Feidhme (AE) 2021/404 agus a liostaítear i gCinneadh 2011/163/AE i leith “cásálacha”.

Airteagal 12 Liosta de thríú tíortha nó réigiúin sna tíortha sin a údaraítear i dtaobh coinsíneachtaí de mhoilisc dhébhlaoscacha, eicínideirmigh, túinicigh agus gastrapóid mhuirí bheo, fhuaraithe, reoite nó phróiseáilte a theacht isteach san Aontas I gcás coinsíneachtaí de mhoilisc dhébhlaoscacha, eicínideirmigh, túinicigh agus gastrapóid mhuirí bheo, fhuaraithe, reoite nó phróiseáilte, a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a liostaítear in Iarscríbhinn VIII. Dá ainneoin sin, ceadófar matáin aduchtacha ó peictinidae seachas ainmhithe dobharshaothraithe, atá scartha go hiomlán ó na hinní agus na gónaid agus a bheartaítear lena gcaitheamh ag an duine, a theacht isteach san Aontas freisin ó thríú tíortha nach bhfuil ar an liosta sin.

Airteagal 13 Liosta de thríú tíortha nó réigiúin sna tíortha sin a údaraítear i dtaobh coinsíneachtaí táirgí iascaigh áirithe a theacht isteach san Aontas I gcás coinsíneachtaí táirgí iascaigh a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a liostaítear in Iarscríbhinn IX. Níl feidhm aige sin maidir le coinsíneachtaí ainmhithe agus earraí a chumhdaítear le hAirteagal 12.

Airteagal 14 Liosta de thríú tíortha a údaraítear i dtaobh coinsíneachtaí bainne amh, grutha bhuí, táirgí bunaithe ar ghruth buí agus táirgí déiríochta ó dhlúthchrúbaigh a theacht isteach san Aontas I gcás coinsíneachtaí bainne amh, grutha bhuí, táirgí bunaithe ar ghruth buí agus táirgí déiríochta ó dhlúthchrúbaigh, a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn X.

Airteagal 15 Liosta de thríú tíortha nó réigiúin sna tíortha sin a údaraítear i dtaobh coinsíneachtaí bainne amh, grutha bhuí, táirgí bunaithe ar ghruth buí agus táirgí déiríochta, nach gceanglaítear a chur faoi chóireáil shonrach um maolú rioscaí in aghaidh galar crúibe agus béil, a theacht isteach san Aontas I gcás coinsíneachtaí bainne amh, grutha bhuí, táirgí bunaithe ar ghruth buí agus táirgí déiríochta, nach gceanglaítear a chur faoi chóireáil shonrach um maolú rioscaí in aghaidh galar crúibe agus béil, agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a údaraítear i dtaobh teacht isteach san Aontas i gcomhréir le hIarscríbhinn XVII a ghabhann le Rialachán Cur Chun Feidhme (AE) 2021/404 agus a liostaítear i gCinneadh 2011/163/AE i leith “bainne”.

Airteagal 16 Liosta de thríú tíortha nó réigiúin sna tíortha sin a údaraítear i dtaobh táirgí déiríochta a gceanglaítear a chur faoi chóireáil shonrach um maolú rioscaí in aghaidh galar crúibe agus béil a theacht isteach san Aontas I gcás coinsíneachtaí táirgí déiríochta a cheanglaítear a chur faoi chóireáil shonrach um maolú rioscaí in aghaidh galar crúibe agus béil, agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a údaraítear i dtaobh teacht isteach san Aontas i gcomhréir le hIarscríbhinn XVIII a ghabhann le Rialachán Cur Chun Feidhme (AE) 2021/404 agus a liostaítear i gCinneadh 2011/163/AE i leith “bainne”.

Airteagal 17 Liosta de thríú tíortha nó réigiúin sna tíortha sin a údaraítear i dtaobh coinsíneachtaí cos froganna agus coinsíneachtaí seilidí a theacht isteach san Aontas I gcás coinsíneachtaí cos froganna agus coinsíneachtaí seilidí, a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a liostaítear in Iarscríbhinn XI.

Airteagal 18 Liosta de thríú tíortha nó réigiúin sna tíortha sin a údaraítear i dtaobh coinsíneachtaí geilitín agus collaigine a theacht isteach san Aontas 1. I gcás coinsíneachtaí geilitín agus collaigine, a dhíorthaítear ó bhó-ainmhithe, ainmhithe de chineál caorach, ainmhithe de chineál gabhair, muc-ainmhithe agus dlúthchrúbaigh, agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a liostaítear in Iarscríbhinn XII. 2. I gcás coinsíneachtaí geilitín agus collaigine, a dhíorthaítear ó éanlaith chlóis agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn XIII. 3. I gcás coinsíneachtaí geilitín agus collaigine, a dhíorthaítear ó tháirgí iascaigh agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a liostaítear in IarscríbhinnIX. 4. I gcás coinsíneachtaí geilitín agus collaigine, a dhíorthaítear ó leipiridigh agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn V. 5. I gcás coinsíneachtaí geilitín agus collaigine, a dhíorthaítear ó mhamaigh thalún fhiáine seachas crúbacha agus leipiridigh agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn VI.

Airteagal 19 Liosta de thríú tíortha nó réigiúin sna tíortha sin a údaraítear i dtaobh coinsíneachtaí amhábhar chun geilitín agus collaigine a tháirgeadh a theacht isteach san Aontas 1. I gcás coinsíneachtaí amhábhar chun geilitín agus collaigine a tháirgeadh, a dhíorthaítear ó bhó-ainmhithe, ainmhithe de chineál caorach, ainmhithe de chineál gabhair agus muc-ainmhithe agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a údaraítear i dtaobh coinsíneachtaí feola úire ó na crúbacha sonracha sin a theacht isteach san Aontas i gcomhréir le hIarscríbhinn XIII a ghabhann le Rialachán Cur Chun Feidhme (AE) 2021/404. 2. I gcás coinsíneachtaí d’amhábhair chun geilitín agus collaigin a tháirgeadh, a dhíorthaítear ó dhlúthchrúbaigh agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn I i dtaobh dlúthchrúbaigh chlóis nó in Iarscríbhinn II i leith dlúthchrúbaigh fhiáine. 3. I gcás coinsíneachtaí d’amhábhair chun geilitín agus collaigin a tháirgeadh, a dhíorthaítear ó éanlaith chlóis agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a údaraítear i dtaobh coinsíneachtaí feola úire ó na speicis faoi seach a theacht isteach san Aontas i gcomhréir le hIarscríbhinn XIV a ghabhann le Rialachán Cur Chun Feidhme (AE) 2021/404. 4. I gcás coinsíneachtaí d’amhábhair chun geilitín agus collaigin a tháirgeadh, a dhíorthaítear ó tháirgí iascaigh agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a liostaítear in Iarscríbhinn IX. 5. I gcás coinsíneachtaí d’amhábhair chun geilitín agus collaigin a tháirgeadh, a dhíorthaítear ó leipiridigh agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn V. 6. I gcás coinsíneachtaí d’amhábhair chun geilitín agus collaigin a tháirgeadh, a dhíorthaítear ó mhamaigh thalún fhiáine seachas crúbacha agus leipiridigh agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn VI.

Airteagal 20 Liosta de thríú tíortha nó réigiúin sna tíortha sin a údaraítear i dtaobh coinsíneachtaí d’amhábhair chóireáilte chun geilitín agus collaigin a tháirgeadh a theacht isteach san Aontas 1. I gcás coinsíneachtaí d’amhábhair chóireáilte chun geilitín agus collaigin a tháirgeadh, a dhíorthaítear ó bhó-ainmhithe, ainmhithe de chineál caorach, ainmhithe de chineál gabhair, muc-ainmhithe agus dlúthchrúbaigh, agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a liostaítear in Iarscríbhinn XII. 2. I gcás coinsíneachtaí d’amhábhair chóireáilte chun geilitín agus collaigin a tháirgeadh, a dhíorthaítear ó éanlaith chlóis agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn XIII. 3. I gcás coinsíneachtaí d’amhábhair chóireáilte chun geilitín agus collaigin a tháirgeadh, a dhíorthaítear ó tháirgí iascaigh agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a liostaítear in IarscríbhinnIX. 4. I gcás coinsíneachtaí d’amhábhair chóireáilte chun geilitín agus collaigin a tháirgeadh, a dhíorthaítear ó leipiridigh agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn V. 5. I gcás coinsíneachtaí d’amhábhair chóireáilte chun geilitín agus collaigin a tháirgeadh, a dhíorthaítear ó mhamaigh thalún fhiáine seachas crúbacha agus leipiridigh agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn VI. 6. I gcás coinsíneachtaí d’amhábhair chóireáilte chun geilitín agus collaigin a tháirgeadh, dá dtagraítear i bpointe 4(b)(iii) de Chaibidil I de Roinn XIV d’Iarscríbhinn III a ghabhann le Rialachán (CE) Uimh. 853/2004, ní údarófar iad i dtaobh teacht isteach san Aontas ach amháin má thagann siad ó na tríú tíortha nó réigiúin sna tíortha sin a údaraítear i dtaobh coinsíneachtaí d’amhábhair chóireáilte a dhíorthaítear ó na tráchtearraí sin a theacht isteach san Aontas i gcomhréir le hAirteagal 19 den Rialachán seo.

Airteagal 21 Liosta de thríú tíortha a údaraítear i dtaobh coinsíneachtaí meala agus táirgí beachadóireachta eile a theacht isteach san Aontas I gcás coinsíneachtaí meala agus táirgí beachadóireachta eile a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear i gCinneadh 2011/163/AE i leith “mil”.

Airteagal 22 Liosta de thríú tíortha nó réigiúin sna tíortha sin a údaraítear i dtaobh coinsíneachtaí de tháirgí áirithe atá an-mhínphróiseáilte a theacht isteach san Aontas I gcás coinsíneachtaí sulfáite condróitin, aigéid hialúrónaigh, táirgí loingeáin hidrealaithe eile, ciotósáin, glúcósaimín, binide, iascghlae agus aimínaigéad atá an-mhínphróiseáilte, a bheartaítear lena gcaitheamh ag an duine, ní údarófar iad i dtaobh teacht san Aontas ach amháin má thagann siad ó na tríú tíortha seo a leanas nó na réigiúin seo a leanas sna tíortha sin: (a) i gcás táirgí an-mhínphróiseáilte a dhíorthaítear ó chrúbacha, na tríú tíortha nó réigiúin sna tíortha sin a liostaítear in Iarscríbhinn XII; (b) i gcás táirgí an-mhínphróiseáilte a dhíorthaítear ó tháirgí iascaigh, na tríú tíortha nó réigiúin sna tíortha sin a liostaítear in Iarscríbhinn IX; (c) i gcás táirgí an-mhínphróiseáilte a dhíorthaítear ó éanlaith chlóis, na tríú tíortha a liostaítear in Iarscríbhinn XIII.

Airteagal 23 Liosta de thríú tíortha a údaraítear i dtaobh coinsíneachtaí feola reiptíle a theacht isteach san Aontas I gcás coinsíneachtaí feola reiptíle a bheartaítear lena caitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha a liostaítear in Iarscríbhinn XIV.

Airteagal 24 Liosta de thríú tíortha a údaraítear i dtaobh coinsíneachtaí feithidí a theacht isteach san Aontas I gcás coinsíneachtaí feithidí a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin más de thionscnamh na dtríú tíortha a liostaítear in Iarscríbhinn XV iad agus más ó na tríú tíortha sin a chuirtear chun bealaigh iad.

Airteagal 25 Liosta de thríú tíortha nó réigiúin sna tíortha sin a údaraítear i dtaobh coinsíneachtaí táirgí eile de bhunadh ainmhíoch a theacht isteach san Aontas I gcás coinsíneachtaí táirgí de bhunadh ainmhíoch seachas na táirgí sin dá dtagraítear in Airteagail 3 go 24, agus a bheartaítear lena gcaitheamh ag an duine, ní údarófar iad i dtaobh teacht isteach san Aontas ach amháin má thagann siad ó na tríú tíortha seo a leanas nó na réigiúin seo a leanas sna tríú tíortha sin: (a) más ó chrúbacha clóis seachas dlúthchrúbaigh chlóis a dhíorthaítear iad, na tríú tíortha nó réigiúin sna tíortha sin a údaraítear i dtaobh feoil úr crúbach clóis a theacht isteach san Aontas i gcomhréir le hIarscríbhinn XIII a ghabhann le Rialachán Cur Chun Feidhme (AE) 2021/404 agus a liostaítear i gCinneadh 2011/163/AE nuair is infheidhme; (b) más ó dhlúthchrúbaigh chlóis a dhíorthaítear iad, na tríú tíortha a liostaítear in Iarscríbhinn I; (c) más ó éanlaith chlóis a dhíorthaítear iad, na tríú tíortha nó réigiúin sna tíortha sin a údaraítear i dtaobh feoil úr éanlaithe clóis a theacht isteach san Aontas i gcomhréir le hIarscríbhinn XIV a ghabhann le Rialachán Cur Chun Feidhme (AE) 2021/404 agus a liostaítear i gCinneadh 2011/163/AE nuair is infheidhme; (d) más ó tháirgí iascaigh a dhíorthaítear iad, na tríú tíortha nó réigiúin sna tíortha sin a liostaítear in Iarscríbhinn IX; (e) más ó leipiridigh a dhíorthaítear iad, na tríú tíortha a liostaítear in Iarscríbhinn V; (f) más ó mhamaigh thalún fhiáine seachas crúbacha agus leipiridigh a dhíorthaítear iad, na tríú tíortha a liostaítear in Iarscríbhinn VI; (g) más ó níos mó ná speiceas amháin a dhíorthaítear iad, na tríú tíortha nó réigiúin sna tíortha sin a liostaítear i leith gach speicis óna ndíorthaítear na táirgí, i gcomhréir le pointí (a) go (e).

Airteagal 26 Liosta de thríú tíortha a údaraítear i dtaobh coinsíneachtaí d’éanlaith chlóis bheo agus d’uibheacha goir den speiceas Gallus gallus, de thurcaithe beo agus d’uibheacha goir turcaí a theacht isteach san Aontas Gan dochar do na liostaí arna dtarraingt suas maidir le ceanglais sláinte ainmhithe in Iarscríbhinn V a ghabhann le Rialachán Cur Chun Feidhme (AE) 2021/404, ní údarófar coinsíneachtaí d’éanlaith bheo agus d’uibheacha goir den speiceas Gallus gallus, de thurcaithe beo agus d’uibheacha goir turcaí i dtaobh a theacht isteach san Aontas ach amháin má thagann siad ó na tríú tíortha a liostaítear in Iarscríbhinn XVI. Ní bheidh feidhm ag na ceanglais liostaithe a leagtar síos sa chéad mhír den Airteagal seo maidir le coinsíneachtaí aonair ina bhfuil níos lú ná 20 aonad d’éanlaith chlóis bheo seachas raitítigh, uibheacha goir agus sicíní lae de chuid raitíteach, má bheartaítear iad a úsáid le haghaidh táirgeadh príomhúil éanlaithe clóis beo le haghaidh úsáid chlóis phríobháideach nó má bhíonn sé ina thoradh ar an táirgeadh príomhúil sin go soláthraíonn an táirgeoir, ar bhonn díreach, cainníochtaí beaga táirgí príomhúla, mar a thagraítear dó in Airteagal 1(3) de Rialachán (CE) Uimh. 2160/2003.

Airteagal 27 Aisghairm Aisghairtear Rialachán Cur Chun Feidhme (AE) 2019/626. Déanfar tagairtí don Rialachán Cur Chun Feidhme aisghairthe a fhorléiriú mar thagairtí don Rialachán seo agus léifear iad i gcomhréir leis an tábla comhghaoil in Iarscríbhinn XVII.

Airteagal 28 Teacht i bhfeidhm agus cur i bhfeidhm Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh. Beidh feidhm aige ón 21 Aibreán 2021.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 24 Márta 2021. Thar ceann an Choimisiúin An tUachtarán Ursula VON DER LEYEN

(1) IO L 95, 7.4.2017, lch. 1.

(2) Rialachán Tarmligthe (AE) 2019/625 ón gCoimisiún an 4 Márta 2019 lena bhforlíontar Rialachán (AE) 2017/625 ó Pharlaimint na hEorpa agus ón gComhairle maidir le ceanglais i ndáil le coinsíneachtaí ainmhithe agus earraí áirithe a bheartaítear lena gcaitheamh ag an duine a theacht isteach san Aontas (IO L 131, 17.5.2019, lch. 18).

(3) Rialachán Cur Chun Feidhme (AE) 2019/626 ón gCoimisiún an 5 Márta 2019 maidir le liostaí de thríú tíortha nó réigiúin sna tíortha sin a údaraítear i dtaobh ainmhithe agus earraí áirithe a bheartaítear lena gcaitheamh ag an duine a theacht isteach san Aontas Eorpach, lena leasaítear Rialachán Cur Chun Feidhme (AE) 2016/759 a mhéid a bhaineann leis na liostaí sin (IO L 131, 17.5.2019, lch. 31).

(4) Rialachán (CE) Uimh. 853/2004 ó Pharlaimint na hEorpa agus ón gComhairle an 29 Aibreán 2004 lena leagtar síos rialacha sonracha sláinteachais le haghaidh bia de bhunadh ainmhíoch (IO L 139, 30.4.2004, lch. 55).

(5) Rialachán (AE) 2016/429 ó Pharlaimint na hEorpa agus ón gComhairle an 9 Márta 2016 maidir le galair in-tarchurtha ainmhithe agus lena leasaítear agus lena n-aisghairtear gníomhartha áirithe i réimse na sláinte ainmhithe (“Dlí maidir le Sláinte Ainmhithe”) (IO L 84, 31.3.2016, lch. 1).

(6) Rialachán Cur Chun Feidhme (AE) 2021/404 ón gCoimisiún an 24 Márta 2021 lena leagtar síos na liostaí de thríú tíortha, tríú críocha nó codanna díobh óna gceadaítear ainmhithe, táirgí geirmeacha agus táirgí de bhunadh ainmhíoch a theacht isteach san Aontas i gcomhréir le Rialachán (AE) 2016/429 ó Pharlaimint na hEorpa agus ón gComhairle (Féach leathanach 1 den Iris Oifigiúil seo).

(7) Rialachán Tarmligthe (AE) 2020/692 ón gCoimisiún an 30 Eanáir 2020 lena bhforlíontar Rialachán (AE) 2016/429 ó Pharlaimint na hEorpa agus ón gComhairle a mhéid a bhaineann le rialacha i dtaobh teacht isteach san Aontas, agus gluaiseacht agus láimhseáil coinsíneachtaí ainmhithe áirithe, táirgí geirmeacha áirithe agus táirgí áirithe de bhunadh ainmhíoch tar éis theacht isteach dóibh (IO L 174, 3.6.2020, lch. 379).

(8) Cinneadh 2011/163/AE ón gCoimisiún an 16 Márta 2011 maidir le formheas pleananna arna gcur isteach ag tríú tíortha i gcomhréir le hAirteagal 29 de Threoir 96/23/CE ón gComhairle (IO L 70, 17.3.2011, lch. 40).

(9) Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001 agus (CE) Uimh. 1234/2007 ón gComhairle(IO L 347, 20.12.2013, lch. 671).

(10) Rialachán (CE) Uimh. 589/2008 ón gCoimisiún an 23 Meitheamh 2008 lena leagtar síos rialacha mionsonraithe maidir le cur chun feidhme Rialachán (CE) Uimh. 1234/2007 ón gComhairle maidir le caighdeáin mhargaíochta uibheacha(IO L 163, 24.6.2008, lch. 6).

(11) Rialachán (CE) Uimh. 2160/2003 ó Pharlaimint na hEorpa agus ón gComhairle an 17 Samhain 2003 maidir le rialú salmonella agus oibreáin zónóiseacha bia-iompartha sonraithe eile (IO L 325, 12.12.2003, lch. 1).